Izolda Bričkovskienė

Izolda Bričkovskienė (g. 1955 m. gegužės 5 d. Vilniuje) – lietuvių diplomatė, Lietuvos ambasadore dirbusi Airijoje (2005-2009 m.), Slovėnijoje (2012-2014 m.) ir Norvegijoje (2014-2017 m.).

 Biografija 
1978 m. baigusi filologijos studijas Vilniaus universiteto Filologijos fakultete, dirbo Trakų internatinėje mokykloje, 1982–1991 m. – Vilniaus kelionių biure.

1991 m. pradėjo dirbti Užsienio reikalų ministerijos Kadrų skyriuje. 1992–1996 m. buvo URM Rytų ir Vidurio Europos šalių skyriaus trečioji, antroji sekretorė.

1996–2000 m. dirbo Lietuvos ambasadoje Varšuvoje – antroji, pirmoji sekretorė, patarėja. 2000–2003 m. buvo URM Vidurio Europos šalių skyriaus vedėja, Europos šalių departamento direktorė.

2003–2005 m. – įgaliotoji ministrė Lietuvos ambasadoje Airijoje, 2005–2009 m. – Lietuvos ambasadorė šioje šalyje.

2009–2012 m. buvo URM Vystomojo bendradarbiavimo ir paramos demokratijai departamento direktorė.

2012–2014 m. vadovavo Lietuvos Respublikos ambasadai Slovėnijoje. 2014 m. rugsėjo 10 d. paskirta Lietuvos ambasadore Norvegijoje, ja dirbo iki 2017 m. rugsėjo 25 d. (president.lt  inf.)

I.Bričkovskienė 2003 m. apdovanota Ordino „Už nuopelnus Lietuvai“ Riterio kryžiumi.  (URM inf.)

 Šaltiniai 

|-

|-

|-

Kategorija:Lietuvos diplomatai
Kategorija:Lietuvos ambasadoriai Airijoje
Kategorija:Lietuvos ambasadoriai Slovėnijoje
Kategorija:Lietuvos ambasadoriai Norvegijoje